Snijeg blokirao američki Istok
U Washingtonu i okolici stotine tisuća domova ostale bez struje, a mnogi su s posla kući putovali i više od deset sati
Oluja je i utjecala na povratak predsjednika Obame u Washington iz Wisconsina. Njegovoj koloni trebalo je skoro sat vremena od Zrakoplovne baze Andrews do Bijele kuće, nakon što predsjednikov helikopter nije mogao poletjeti zbog snažnog vjetra. Velika snježna oluja dovela je veći dio istočne obale Sjedinjenih Država jučer do potpunog zastoja, prekidajući kroz cijelu regiju cestovni promet i sustave masovnog prijevoza. Oluja se kretala velikom brzinom, a izbacila je i do 25 centimetara snijega ovdje kod nas u Washingtonu, od čega veći dio tijekom večernje prometne gužve, zbog čega su vozači i putnici proveli sate i sate na cestama koje prilaze i izlaze iz američkog glavnog grada. Jedan kolega iz redakcije putovao je do kuće čak sedam sati, put koji se obično može prevaliti za nešto više od pola sata. Stotine tisuće domova ostale su bez električne energije kad su snijeg i led prekinuli kablove. Oluja je i utjecala na povratak predsjednika Obame u Washington iz Wisconsina. Njegovoj koloni trebalo je skoro sat vremena od Zrakoplovne baze Andrews do Bijele kuće, nakon što predsjednikov helikopter nije mogao poletjeti zbog snažnog vjetra. U New Yorku je gradonačelnik Michael Boomberg proglasio izvanredno stanje nakon što je palo dodatnih 60 centimetara snijega. Od kraja prosinca, na New York je palo preko 90 centimetara snijega.